cyanic-selkie/wikianc huggingface dataset:
সমাঙ্গদেহী উদ্ভিদ
সংজ্ঞা
প্রথম চিহ্নিত দশটি ফাইলা থ্যালোফাইট বা সমাঙ্গদেহী উদ্ভিদ হিসাবে পরিচিত। এরা সাধারণত মূল, কাণ্ড, পাতা ও উদ্ভিদের অন্যান্য সাধারণ বৈশিষ্ট‌্য বিহীন সরল উদ্ভিদ। এরা নন-এম্ব্রোফাইটা নামেও পরিচিত। এই উদ্ভিদগুলি মূলত জলে জন্ম নেয়।
শাখা
থ্যালফাইটা বা সমাঙ্গদেহী উদ্ভিদ দুটি শাখায় বিভক্ত,
প্রথম শ্রেনিবিভাগটির নাম হল, মাইক্সোথেলোফাইটা বা মাইক্সোমাইসেটস। এরা প্রোটিস্টা জীব রাজ্যের অন্তর্গত ছত্রাক জাতীয় প্রাণী। এরা সাধারণত আঠালো পদার্থের মত হয়। এদের মধ্যে প্রোটোজোয়া (এক-কোষযুক্ত অণুজীব) এবং ছত্রাক উভয়ের বৈশিষ্ট্য বর্তমান থাকে। এরা সাধারণত মৃত পচনশীল উদ্ভিদের গায়ে বেড়ে ওঠে।
টিঙ্কার টেইলর সোলজার স্পাই (চলচ্চিত্র)
টিঙ্কার টেইলর সোলজার স্পাই টমাস আলফ্রেডসন পরিচালিত একটি স্পাই ফিল্ম। ২০১১ সালে ইংল্যান্ড ও ফ্রান্সের যৌথ প্রযোজনায় নির্মিত এ চলিচ্চিত্রটি মুক্তি পায়। জন লে কার রচিত টিঙ্কার, টেইলর, সোলজার, স্পাই উপন্যাস অবলম্বনে চলচ্চিত্রটির চিত্রনাট্য রচনা করেন ব্রিজিট ও'কনর এবং পিটার স্ট্রোহান। মূল চরিত্র জর্জ স্মাইলি চরিত্রে অভিনয় করেন গ্যারি ওল্ডম্যান। অন্যান্য কলাকুশলীর মধ্যে ছিলেন কলিন ফার্থ, বেনেডিক্ট কাম্বারব্যাচ, টম হার্ডি, জন হার্ট, টবি জোন্স, মার্ক স্ট্রং, সিয়ারান হাইন্ডস প্রমুখ। চলচ্চিত্রটির পটভূমি ১৯৭০-এর শুরুর দিকের লন্ডন। ব্রিটিশ গোয়েন্দা বিভাগের উচ্চপর্যায়ে লুকিয়ে থাকা এক সোভিয়েত ডাবল এজেন্টকে খুঁজে বের করা নিয়ে চলচ্চিত্রটির কাহিনী আবর্তিত হয়েছে।
কাহিনী সংক্ষেপ
১৯৭৩ সালের অক্টোবর। ব্রিটিশ ইন্টেলিজেন্সের (এজেন্টদের কাছে দ্য সার্কাস নামে পরিচিত, এমআই সিক্স) প্রধান "কন্ট্রোল" এজেন্ট জিম প্রিডোকে সমাজতান্ত্রিক হাঙ্গেরিতে প্রেরণ করে এক হাঙ্গেরিয়ান জেনারেলের কাছে, যিনি দাবি করেছেন তার কাছে একটা জরুরি তথ্য রয়েছে। কিন্তু প্রিডো ঘটনাস্থলে গুলি খায় আর সোভিয়েত এজেন্টদের হাতে ধরা পড়ে। এ ঘটনার ফলস্বরূপ আন্তর্জাতিক তোলপাড় সৃষ্টি হয় এবং কন্ট্রোল আর তার ডান-হাত বলে পরিচিত জর্জ স্মাইলি সার্কাস থেকে পদত্যাগ করতে বাধ্য হয়। কন্ট্রোল আগে থেকেই অসুস্থ ছিল। এ ঘটনার কিছুদিন পরেই সে মৃত্যুবরণ করে।
এদিকে এমআই সিক্সের এক এজেন্ট রিকি টার দাবি করে যে, সার্কাসের উচ্চপর্যায়ে একজন রাশিয়ার এজেন্ট চুপিসারে কাজ করে যাচ্ছে; একজন মোল। কন্ট্রোলেরও একই সন্দেহ সবসময় ছিল। অলিভার লেকন, সার্কাসে কর্মরত একজন বেসামরিক কর্মকর্তা স্মাইলিকে অবসর থেকে ফিরিয়ে আনে। তার কাজ হবে গোপনে এই মোলকে খুঁজে বের করা। স্মাইলি কয়েকজন সহকারী বেছে নিয়ে কাজে নেমে পড়ে। তার এবং কন্ট্রোলের সমসাময়িক যেসব কর্মকর্তাদের সার্কাস থেকে ছাঁটাই করে দেয়া হয়, তাদের সাথে কথা বলা শুরু করে সে।
২০০৪-এ ইরান
২০০৪ সালে ইসলামী প্রজাতন্ত্র ইরানের ঘটনাবলী।
রয়্যাল এয়ার ফোর্স
রয়েল এয়ার ফোর্স ব্রিটিশ সশস্ত্র বাহিনীর বিমানবাহিনী অংশের নাম। ১৯১৮ সালের ১ এপ্রিল এই বাহিনী প্রতিষ্ঠিত হয়। তখন থেকে ইউরোপের সামরিক ইতিহাসে গুরুদ্বপূর্ণ ভূমিকা পালন করেছে। দ্বিতীয় বিশ্বযুদ্ধ এবং সাম্প্রতিককালের ইরাক যুদ্ধে এর প্রত্যক্ষ ভূমিকা ছিল।
বুরিয়াত ভাষা
বুরিয়াত বা বুরিয়্যাত বা বুরিয়াদ (বুরিয়াৎ সিরিলীয়: буряад хэлэн, বুরিয়াদ খে়লেন) বুরিয়াত জাতি দ্বারা ব্যবহৃত মঙ্গোলীয় ভাষার একটি ভাষাবৈচিত্র। এই ভাষাটিকে কখনও একটি সম্পূর্ণ ভাষা হিসাবে আবার কখনও মঙ্গোলীয় ভাষার প্রধান উপভাষাগোষ্ঠী হিসাবে শ্রেণীবদ্ধ করা হয়।
ভৌগোলিক বণ্টন
থাম্ব|300x300পিক্সেল| বুরিয়াত ভাষা - ভৌগোলিক বন্টন
অধিকাংশ বুরিয়াতভাষিরা রাশিয়ায় মঙ্গোলিয়ার উত্তর সীমান্ত বরাবর বাস করে যেখানে এটি বুরিয়াত প্রজাতন্ত্র, উস্ত-অর্দা বুরিয়াতিয়া এবং আগিন বুরিয়াতিয়ার সরকারি ভাষা। ২০০২ সালের রুশ জনগণনা অনুযায়ী বিভিন্ন জনগোষ্ঠীর ৪,৪৫,১৭৫ জন মানুষের মধ্যে ৩,৬৮,৮০৭ জন (৮২.৮%) বুরিয়াতভাষি ছিলেন। আরও ১৫,৬৯৪ জন বুরিয়াত বলতে পারতেন, যার অধিকাংশ জাতিগতভাবে রুশ। মঙ্গোলিয়া এবং চীনেও কমপক্ষে ১,০০,০০০ জন বুরিয়াত আছে। রাশিয়ার বুরিয়াতদের একটি আলাদা সাহিত্যিক মান রয়েছে, যা সিরিলীয় বর্ণমালায় লেখা হয়। মূলত রুশ বর্ণমালার উপর ভিত্তি করে হলেও এই ভাষার বর্ণমালায় তিনটি অতিরিক্ত অক্ষর আছে: Ү ү, Ө ө, এবং Һ һ।
উপভাষা
বুরিয়াতের প্রসারের সীমানা নির্ধারণ অধিকাংশ ক্ষেত্রে এটির প্রতিবেশী ভাষা মঙ্গোলীয় এবং খামনিগানের সাথে সম্পর্কিত। খামনিগানকে কখনও কখনও বুরিয়াতের একটি উপভাষা হিসেবে গণ্য করা হয়, যদিও সমশব্দরেখার দ্বারা এই বিষয়টি সমর্থিত নয়। ৎসোঙ্গোল এবং সার্তুল উপভাষার ক্ষেত্রেও একই কথা বলা যেতে পারে, যেটি ঐতিহাসিকভাবে খালখা মঙ্গোলীয়তে গোষ্ঠীভুক্ত হয়। বুরিয়াতের উপভাষাগুলো হলো:
এই অঞ্চল ছাড়াও খোরি উপভাষাটির ব্যবহার মঙ্গোলিয়ার অধিকাংশ বুরিয়াৎ জাতির মানুষদের মধ্যে এবং খুলুনবুইরে দেখতে পাওয়া যায়।
ঋণকৃত শব্দভান্ডারের ভিত্তিতে বুরিয়াতকে রুশ বুরিয়াত, মঙ্গোলীয় বুরিয়াত এবং চীনি বুরিয়াতে বিভক্ত করা যায়। তবে ঐতিহাসিকভাবে বৈকাল হ্রদের পশ্চিমে কথ্য উপভাষাগুলোতে রুশ ভাষার প্রভাব আরও বেশি শক্তিশালী হওয়ায় একদিকে খোরি এবং বার্গুত গোষ্ঠী এবং অন্যদিকে বাকি তিনটি গোষ্ঠী মধ্যে বিভাজন করা যেতে পারে।
ধ্বনিতত্ত্ব
বুরিয়াতের স্বরবর্ণ স্বনিমগুলো হলো (এবং কিছু দ্বিস্বরধ্বনি)। হ্রস্ব/e/[ɯ] হিসাবে উপলব্ধ হয়। ব্যঞ্জনধ্বনীয় স্বনিমগুলো হলো  (এবং প্রত্যেকটির তালব্যীভূত রূপ) এবং । স্বরধ্বনিগুলোর উপস্থিতি স্বরঙ্গতির উপর নির্ভর করে। মৌলিক অক্ষররূপটি হলো (ব্যঞ্জন)স্বর(ব্যঞ্জন), তবে দ্রুত কথোপকথনে অ-প্রাথমিক অক্ষরের হ্রস্ব স্বরধ্বনিগুলো বাদ পরতে পারে এবং ব্যঞ্জনগুচ্ছ দেখা দিতে পারে।
স্বরধ্বনি
শুধুমাত্র একটি হ্রস্ব এ স্বরধ্বনির পরিবর্তিত রূপ হিসেবে দেখা দেয়। কেবলমাত্র শ্বাসাঘাতহীন স্বরগুলোর পূরকধ্বনি হিসাবে দেখা যায়।
ব্যঞ্জনধ্বনি
-কে কেবলমাত্র -এর পূরকধ্বনি হিসাবে দেখতে পাওয়া যায়।
শ্বাসাঘাত
শব্দের শ্বাসাঘাত হয় সর্বশেষ অ-পদান্তস্থিত দীর্ঘাক্ষরে অথবা পদান্ত দীর্ঘাক্ষরে পড়ে। যদি দীর্ঘাক্ষর না থাকে তবে প্রাথমিক অক্ষরটির উপর শ্বাসাঘাত পড়ে। মুখ্য শ্বাসাঘাতহীন দীর্ঘাক্ষরগুলো গৌণ শ্বাসাঘাত গ্রহণ করে:
লিখন পদ্ধতি
১৭শ শতাব্দীর শেষের দিক থেকে ধ্রুপদীয় মঙ্গোলীয় লিপি যাজকীয় ও ধর্মীয় ক্ষেত্রে ব্যবহৃত হতো। ১৭শ - ১৯শ শতাব্দীর মধ্যকালীন সময়ে ব্যবহৃত ভাষাটি প্রচলিতভাবে আদি বুরিয়াত সাহিত্যিক এবং লিখিত ভাষা হিসাবে পরিচিত।
অক্টোবর বিপ্লবের আগে, পশ্চিম বুরিয়াতদের দাপ্তরিক কাজগুলো রুশ ভাষায় পরিচালিত হতো। এগুলো বুরিয়াতরা নিজেরা করতেন না, বরং জার প্রশাসনের প্রতিনিধি বা তথাকথিত কেরানিদের তরফ থেকে প্রেরিত হতো। আদি মঙ্গোলীয় লিপিটি কেবল বংশগত আভিজাত, লামা এবং তুভা, বহিঃ এবং অন্তঃ মঙ্গোলিয়ার ব্যবসায়ীদের দ্বারা ব্যবহৃত হতো।
সোভিয়েত ইউনিয়ন ১৯২৬ সালে বুরিয়াত রোমানিকরণের সুসংহত বৈজ্ঞানিক বিকাশ শুরু করে। ১৯২৯ সালে বুরিয়াত বর্ণমালার খসড়াটি প্রস্তুত করা হয়। এটিতে নিম্নোক্ত বর্ণগুলো ছিল: A a, B b, C c, Ç ç, D d, E e, Ә ә, Ɔ ɔ, G g, I i, J j, K k, L l, M m, N n, O o, P p, R r, S s, Ş ş, T t, U u, Y y, Z z, Ƶ ƶ, H h, F f, V v। তবে এই প্রকল্পটি অনুমোদিত হয়নি। ১৯৩০ সালের ফেব্রুয়ারিতে লাতিন বর্ণমালার একটি নতুন সংস্করণ অনুমোদিত হয়। এটিতে প্রামাণ্য বর্ণমালার অক্ষর (h, q, x বাদে), ch, sh, zh দ্বিলেখগুলো, এবং ө বর্ণটি ছিল। তবে ১৯৩১ সালের জানুয়ারিতে সোভিয়েত ইউনিয়নের অন্যান্য বর্ণমালাগুলোর সাথে একত্রিতভাবে এটির পরিবর্তিত সংস্করণটি আনুষ্ঠানিকভাবে গৃহীত হয়।
বুরিয়াত বর্ণমালা (লাতিন), ১৯৩১–১৯৩৯ ১৯৩৯ সালে লাতিন বর্ণমালাটি তিনটি বিশেষ বর্ণ (Ү ү, Ө ө, Һ һ) যোগে সিরিলীয় দ্বারা প্রতিস্থাপন করা হয়।
আধুনিক বুরিয়াত বর্ণমালা (সিরিলীয়), ১৯৩৯ সাল থেকে লেখার রূপকে কথ্য ভাষার নিকটবর্তী করার জন্য বুরিয়াতরা তিনবার তাদের লিখিত ভাষার সাহিত্যের ভিত্তি পরিবর্তন করেছিল। অবশেষে ১৯৩৬ সালে, অধিকাংশ স্থানীয়দের ঘনিষ্ঠ এবং অভিগম্য খোরিনস্কি উপভাষাটি উলান-উদেতে ভাষাতাত্ত্বিক সম্মেলনে সাহিত্যের ভাষার ভিত্তি হিসাবে নির্বাচিত হয়েছিল।
ব্যাকরণ
বুরিয়াত একটি কর্তা-কর্ম-ক্রিয়া পদক্রমযুক্ত ভাষা এবং ভাষাটি সম্পূর্ণভাবে পরসর্গ নির্ভরশিল। বুরিয়াতে আটটি কারক-বিভক্তি দেখা যায়: কর্তৃ, কর্ম, সম্বন্ধ, করণ, অপাদান, সংসর্গসূচক, সম্প্রদান-অধিকরণ কারক এবং পদমূলের একটি নির্দিষ্ট তির্যক রূপ।
ইস্পাহানী পাবলিক স্কুল ও কলেজ, কুমিল্লা সেনানিবাস
ইস্পাহানী পাবলিক স্কুল ও কলেজ বা আইপিএসসি হচ্ছে বাংলাদেশের কুমিল্লা সেনানিবাস এলাকায় অবস্থিত একটি মাধ্যমিক বিদ্যালয় সংযুক্ত পাবলিক কলেজ যা ১৯৬২ সালে প্রতিষ্ঠিত হয়। এর ইআইআইএন নম্বর হচ্ছে ১০২৮২৬। প্রতিষ্ঠানটি ২০১২ সালের কুমিল্লা শিক্ষা বোর্ডের অধীনে এসএসসি পরীক্ষার ফলাফলে ৫ম স্থান এবং একই বছর কুমিল্লা শিক্ষা বোর্ডের অধীনে এইচএসসি পরীক্ষার ফলাফলে ৩য় স্থান অধিকার করে। সর্বশেষ ২০২২ সালে এইচএসসি পরীক্ষার ফলাফল অনুসারে কুমিল্লা বোর্ডে ৪র্থ স্থানে ছিল কলেজটি।
প্রারম্ভিক ইতিহাস
কুমিল্লা সেনানিবাসে কর্মরত সেনা কর্মকর্তাদের সন্তানদের সুশিক্ষা নিশ্চিত করার লক্ষ্যে ব্রিগেডিয়ার গোলাম মোহাম্মদ কুমিল্লা সেনানিবাসের সেনা কর্মকর্তাদের সাথে এক বৈঠকে সেনানিবাসে একটি নতুন 'পাবলিক' বিদ্যালয় স্থাপনের ব্যাপারে একমত হন। তারই ধারাবাহিকতায় ১৯৬২ সালের ২৮শে সেপ্টেম্বরে ক্যান্টনমেন্ট পাবলিক স্কুল নামে বিদ্যালয়টি প্রতিষ্ঠা করা হয়।
প্রতিষ্ঠার পর কুমিল্লা জিলা স্কুলের কয়েকটি কক্ষে অল্প কয়েকজন শিক্ষার্থী নিয়ে স্কুলের কার্যক্রম পরিচালিত হতো। কিন্তু পরের বছর ১৯৬৩ সালের জানুয়ারি মাসে ক্যান্টনমেন্ট বোর্ড বালক উচ্চ বিদ্যালয়ের (তৎকালীন কুমিল্লা ক্যান্টনমেন্ট হাই স্কুল) ভবনে স্থানান্তরিত করা হয়। তারপর ১ এপ্রিলে ছাত্র-ছাত্রীদের আবাসিক ব্যবস্থা চালু করা হলেও অল্প কিছুদিন পর থেকে শুধুমাত্র ছাত্রদের জন্য আবাসিক ব্যবস্থা চালু থাকে।
'ক্যান্টনমেন্ট পাবলিক স্কুল' নাম হওয়ার কারণে শিক্ষা মন্ত্রণালয়ের বিভিন্ন পরিদপ্তরে 'বিভ্রান্তি'র সৃষ্টি হওয়ায় সরকারি অনুদান প্রাপ্তিতে সমস্যা হয়। ফলশ্রুতিতে ১৯৬৫ সালের ২৮ জুনে বিদ্যালয়ের নাম পরিবর্তন করে ময়নামতি পাবলিক স্কুল রাখা হয়।
প্রতিষ্ঠানটির জন্য একটি নির্দিষ্ট ভবন তৈরির ব্যাপারে শিল্পপতির ও দানবীর মির্জা আহমেদ ইস্পাহানির সাথে আলোচনা করা হলে তিনি বিদ্যালয় ভবন নির্মাণের জন্য সার্বিক এর একটি আনুমানিক হিসাব দিতে বলেন। হিসাব পাওয়ার পর তিনি স্বল্প সময়ের মধ্যেই সম্পূর্ণ ভবনটির নির্মাণ এর ব্যাপারে সম্মতি জানান।
বিদ্যালয় ভবন আবাসন ব্যবস্থা খেলার মাঠ ইত্যাদির জন্য তৎকালীন স্টেশন কমান্ডার এর প্রচেষ্টায় প্রাথমিক পর্যায়ে ৮.৬৪ একর জমি অধিগ্রহণ করা হলেও পরবর্তীতে জমির পরিমাণ ৯.৩ একরে বর্ধিত করা হয়।
১৯৬৬ সালের সেপ্টেম্বরে প্রতিষ্ঠানটির মূল ভবনের ভিত্তিপ্রস্তর স্থাপন করেন তৎকালীন জিওসি মেজর জেনারেল ফজল মুকিম খান এবং মির্জা আহমেদ ইস্পাহানির পুত্র মির্জা মেহদি ইস্পাহানি।
১৯৬৭ সালের ডিসেম্বর মাসেই দ্বিতল ভবনের নির্মাণ কাজ শেষ হলে কয়েকদিনের মধ্যেই প্রতিষ্ঠানটিকে নতুন ভবনে স্থানান্তরিত করা হয়। ভবনের নিচতলা শ্রেণিকক্ষ এবং উপর তলা ছাত্রাবাস হিসেবে ব্যবহার করার সিদ্ধান্ত গৃহীত হয়। অবশেষে ১৯৬৮ সালের ১ জানুয়ারিতে নতুন ভবনে শ্রেণি-কার্যক্রমের সূচনা হয়।
স্বাধীনতা যুদ্ধের প্রভাব
১৯৭১ সালের মার্চ মাসে অসহযোগ আন্দোলনের ফলে দেশের রাজনৈতিক পরিস্থিতি উত্তপ্ত হয়ে উঠলে বিদ্যালয়ের পরিবহন বাস শহরে যাওয়া সম্ভব না হওয়ায় শহর থেকে শিক্ষার্থী আসা বন্ধ হয়ে যায়। প্রতিষ্ঠানের আবাসিক শিক্ষার্থীদের খাদ্য সরবরাহ বন্ধ হয়ে যাওয়ায় ৬ মার্চ আবাসিক শিক্ষার্থীদের ছুটি দিয়ে দেওয়া হয়। প্রতিষ্ঠানের তৎকালীন অবাঙালি অধ্যক্ষ লে. কর্নেল মোহাম্মদ খান আমিল শিক্ষকদের বারবার আশ্বস্ত করার চেষ্টা করলেও ২০ তারিখের মধ্যে কয়েকজন শিক্ষার্থীর চাকরি ছেড়ে গ্রামে চলে যান।
ফলে বেশিরভাগ বাঙালি সেনা কর্মকর্তা নিহত হলেও কেউ কেউ পালিয়ে বাঁচতে সক্ষম হন। এদিনই পাকিস্তানিরা ১৭ ও ১৮ নম্বর ব্যারাকে বসবাসরত বিদ্যালয়ের একজন অবাঙালি সহ ১২ জন শিক্ষক এবং তাদের আত্মীয় সহ মোট ১৫ জনকে গ্রেফতার করে নিয়ে যায়। শুধুমাত্র জনাব আব্রু মিয়া কৌশলে বেঁচে যান।
বন্দী শিক্ষক এবং সেনানিবাসের অন্যান্য সেনা কর্মকর্তাদের মোট ২০০ জনকে মাত্র ৫০জন ধারণ ক্ষমতা বিশিষ্ট স্কোয়াশরুমে রেখে ব্রাশ ফায়ারের মাধ্যমে হত্যা করা হয়। ১২ জন শিক্ষকের মধ্যে ১১ জন শিক্ষক ও ৩ জন আত্মীয় সেখানে নিহত হন। নিহত শিক্ষকদের অন্যান্য সামরিক-বেসামরিক শহিদদের সাথে ক্যান্টনমেটের এম আর চৌধুরী মাঠের পাশে গণকবর দেওয়া হয়। গুলিবিদ্ধ একজন অবাঙালি শিক্ষক জ্ঞান ফিরে আসার পর নিজের পরিচয় দিলে সিএমএইচে চিকিৎসা দিয়ে পশ্চিম পাকিস্তানে প্রেরণ করা হয়।
স্বাধীনতা পরবর্তী ইতিহাস
কিন্তু তৎকালীন ক্যান্টনমেন্ট এক্সিকিউটিভ অফিসার এই শিক্ষকদের কাছ থেকে প্রতিষ্ঠানটিকে ক্যান্টনমেন্ট বোর্ডের দখলে নিয়ে সেনানিবাসে অবস্থিত সকল শিক্ষাপ্রতিষ্ঠান ক্যান্টনমেন্ট বোর্ড কর্তৃক পরিচালিত হওয়ার কথা জানিয়ে দেন। তিনি ১৩ তারিখ প্রতিষ্ঠান দায়িত্বভার নিজের হাতে প্রতিষ্ঠান চালু করার উদ্দেশ্যে ১৪ মিলাদ মাহফিল করে। এই মাহফিলে প্রতিষ্ঠানের নাম পরিবর্তন করার প্রস্তাব করলেও মেজর আইনুদ্দিন সহ উপস্থিত শিক্ষকবৃন্দের তীব্র বিরোধীতায় তা বাতিল হয়। কিন্তু পরদিন ১৯৭২ সালের ১৫ জানুয়ারিতে তিনি এই স্বতন্ত্র প্রতিষ্ঠানটিকে ক্যান্টনমেন্ট বোর্ড বালক উচ্চ বিদ্যালয়ের (তৎকালীন কুমিল্লা ক্যান্টনমেন্ট হাই স্কুল) একটি শাখা হিসেবে পুনরায় চালু করেন।
প্রতিষ্ঠানের মৌলিক অস্তিত্বের প্রতি এই হুমকি প্রতিরোধ করতে মেজর আইনুদ্দিনের পরামর্শে প্রতিষ্ঠানের দুই শিক্ষক জেনারেল আতাউল গনি ওসমানীর সাথে কথা বলতে ঢাকায় যান। ঢাকায় আদমজী ক্যান্টনমেন্ট কলেজের এক শিক্ষকের পরামর্শে তারা সেনানিবাসে অবস্থিত বিদ্যালয় সমূহের দায়িত্বে থাকা কর্নেল রেজার সাথে মৌলিক অস্তিত্ব ও স্বাতন্ত্র্য রক্ষার ব্যাপারে পরামর্শ করেন। তিনি সব কথা শুনে সবচেয়ে বয়োঃজ্যেষ্ঠ শিক্ষক জনাব আব্রু মিয়াকে ভারপ্রাপ্ত অধ্যক্ষের দায়িত্ব দিয়ে প্রতিষ্ঠান পরিচালনা করার নির্দেশ দেন।
তারা ঢাকায় ফিরে কুমিল্লা সেনানিবাসের তৎকালীন ব্রিগেড কমান্ডার কর্নেল জিয়াউর রহমানের (পরবর্তীতে রাষ্ট্রপতি) কাছে কর্নেল রেজার দেওয়া একটি পত্র তুলে দেন। পত্রপাঠ করা মাত্রই তিনি ঘোষণা করেন Yes, I shall restart the school. (হ্যাঁ, আমি স্কুলটি পুনরায় চালু করব।) এবং সাথে সাথেই টেলিফোনে তিনি ক্যান্টনমেন্ট এক্সিকিউটিভ অফিসারকে পরবর্তী ২৪ ঘণ্টার মধ্যে ইস্পাহানি পাবলিক স্কুল থেকে ক্যান্টনমেন্ট হাই স্কুল সরিয়ে নেওয়ার নির্দেশ দেন।
তিনি জনাব আব্রু মিয়া ও মেজর অলি আহমদকে প্রতিষ্ঠানের দায়িত্ব দিয়ে প্রতিষ্ঠানের চালু এবং শিক্ষার্থী সংগ্রহের নির্দেশ দেন। সকলের ঐকমত্যে কর্নেল জিয়াউর রহমানকে প্রতিষ্ঠানের পরিচালনা পর্ষদের সভাপতি করা হয়। এমনকি কর্নেল জিয়া ইস্পাহানি পাবলিক স্কুলকে একটি গাড়ি উপহার দেন।
স্বাধীনতা-উত্তর ঘটনাবলী
স্বাধীনতার পর প্রতিষ্ঠানের প্রকৃত দায়িত্ব পাওয়ার পর মাত্র কয়েকজন আবাসিক-অনাবাসিক শিক্ষার্থী, চারজন শিক্ষক এবং মাত্র ১০ হাজার টাকা পুঁজি নিয়ে প্রতিষ্ঠানটি তার মৌলিক অস্তিত্ব রক্ষা করে পুনরায় যাত্রা শুরু করে। কয়েকদিনের মধ্যেই প্রতিষ্ঠানের ১০ জন শিক্ষক নিয়োগ করা হয়, যারা একই বছর মার্চ মাসের মধ্যেই প্রতিষ্ঠানের যোগ দেন।
শেখ মুজিবুর রহমানের সফর
১৯৭২ সালের এপ্রিল মাসে বঙ্গবন্ধু শেখ মুজিবুর রহমান কুমিল্লা সেনানিবাস পরিদর্শনে আসলে এই প্রতিষ্ঠানটি সরেজমিনে পরিদর্শন করেন। প্রতিষ্ঠানের কার্যক্রম নতুনভাবে চালু করতে শিক্ষকদের প্রচেষ্টায় সন্তুষ্ট হয়ে তিনি প্রতিষ্ঠানকে ১০ হাজার টাকা অনুদান দেন।
কলেজ চালু
কুমিল্লা সেনানিবাসের তৎকালীন ক্যান্টনমেন্ট এক্সিকিউটিভ অফিসারের উদ্যোগে ১৯৭৫ সালে ক্যান্টনমেন্ট মার্কেটে একটি শিল্প প্রদর্শনীর আয়োজন হয়। এই প্রদর্শনী থেকে আনুমানিক ২ লক্ষ টাকা আয় হয়। তৎকালীন ব্রিগেড কমান্ডারের পরামর্শে তিনি এই টাকা দিয়ে ক্যান্টনমেন্ট কলেজ নামে একটি স্বতন্ত্র কলেজ চালু করেন।
কিন্তু নানা প্রতিবন্ধকতা ফলে কলেজটির চালানো সম্ভব না হওয়ায় তিনি কলেজটিকে ক্যান্টনমেন্ট বোর্ড হাই স্কুলের সাথে একত্রীকরণ করার ব্যাপারে বোর্ড ডিরেক্টরের সাথে আলোচনা করলে তিনি তা অসম্ভব বলে জানিয়ে দেন। ফলে আর কোনো উপায় না থাকায় প্রতিষ্ঠানটিকে ইস্পাহানী পাবলিক স্কুলের সাথে সংযুক্ত করা প্রয়োজনীয় হয়ে পড়ে।
এই বিষয়ে প্রতিষ্ঠানের পরিচালনা পর্ষদের সভাপতি ও সদস্যদের সাথে আলোচনার পর ১৯৭৫ সালের ২৮ অক্টোবরে ক্যান্টনমেন্ট কলেজ-কে ইস্পাহানী পাবলিক স্কুলের সাথে সংযুক্ত করে বিদ্যালয়ের নাম ইস্পাহানি পাবলিক স্কুল ও কলেজ রাখা হয়।
ক্যাম্পাসের বর্ণনা
প্রতিষ্ঠানটির আঙিনা প্রায় ৯.৩ একর জায়গা জুড়ে অবস্থিত। এই প্রতিষ্ঠানের মূল ভবন ও এর সাথে সংযুক্ত উত্তর ও দক্ষিণ দিকের দুটি ভবন তিন তলা। তবে উত্তর দিকের সর্বশেষ কলেজ ভবনটি চারতলা। প্রতিষ্ঠানটির উত্তর দিকের দুটি ভবন কলেজের জন্য এবং বাকি ভবনগুলো স্কুলের জন্য বরাদ্দ। প্রতিষ্ঠান ভবনের অভ্যন্তরে রয়েছে গ্রন্থাগার, মসজিদ, দ্বিতল ক্যাফেটেরিয়া, মিলনায়তন, শিক্ষকদের সমাবেশ কক্ষ, বিএনসিসি কক্ষ, অধ্যক্ষের অফিস, উপাধ্যক্ষের অফিস, হিসাবরক্ষণ অফিস, বিভিন্ন বিষয়ের জন্য আলাদা গবেষণাগার, দুটি কম্পিউটার ল্যাব এবং পর্যাপ্ত পরিমাণ শ্রেণী কক্ষ। কলেজের সামনে-পিছনে উভয় দিকেই রয়েছে খেলার মাঠ। কলেজের সামনের দিকের মাঠ দুটি অংশে বিভক্ত, যার প্রতিটির সাথে একটি করে বাস্কেটবল মাঠ রয়েছে। দক্ষিণ দিকের বাস্কেটবল মাঠটি বর্তমানে ব্যবহৃত হয় না। বাস্কেটবল ছাড়াও সামনের মাঠে ভলিবল খেলা হয়ে থাকে। অন্যদিকে পিছনের মাঠটি আকারে বড়ো হওয়ায়, বার্ষিক ক্রিড়া প্রতিযোগিতা, ক্রিকেট, ফুটবল, হ্যান্ডবল ও ব্যাটমিন্টন খেলা আয়োজন করা হয়ে থাকে। বিদ্যালয়ের সামনের মাঠের দক্ষিণ প্রান্তে একটি গ্যারেজ এবং একটি শহীদ মিনার রয়েছে। বিদ্যালয়ের সামনের সীমানা-প্রাচীর ঘেঁসে সম্প্রতি একটি অভিভাবক অপেক্ষাগার নির্মাণ করা হয়েছে। প্রতিষ্ঠান ক্যাম্পাসের মধ্যেই (পশ্চিম দিকে) আছে শিক্ষকদের বসবাসের জন্য আবাসিক এলাকা।
ভর্তি
এই বিদ্যালয়ে সাধারণত জানুয়ারিতে প্রথম, ষষ্ঠ ও নবম শ্রেণিতে বাংলা মাধ্যমে এবং জুলাই মাসে একাদশ শ্রেণিতে বাংলা ও ইংরেজি উভয় মাধ্যমে ছাত্র-ছাত্রী ভর্তি করা হয়ে থাকে। পূর্বে ষষ্ঠ শ্রেনিতে  ইংলিশ ভার্সনে ছাত্র ছাত্রী ভর্তি করা হলেও ২০১৪ সালে মাধ্যমিকে ইংলিশ ভার্সনে ছাত্র-ছাত্রী ভর্তি করা বন্ধ হয়ে যায় এবং ২০১৯ সালের এসএসসি পরীক্ষার মাধ্যমে মাধ্যমিক শাখায় ইংলিশ ভার্সন পুরোপুরি বন্ধ হয়ে যায়। এই প্রতিষ্ঠানের মাধ্যমিক শাখার ইংলিশ ভার্সন কুমিল্লা সেনানিবাসের ময়নামতি ইংলিশ স্কুল অ্যান্ড কলেজে (পূর্বনাম: ময়নামতি ইন্টারন্যাশনাল স্কুল) স্থানান্তর করা হয়। তবে উচ্চমাধ্যমিক শ্রেণিতে অর্থাৎ, কলেজ শাখায় এখনও বিজ্ঞান বিভাগে ইংলিশ ভার্সন রয়েছে।। উচ্চমাধ্যমিক শ্রেনীতে এসএসসি পরীক্ষার ফলাফল ঘোষণা করার পর ছাত্র ছাত্রী ভর্তি করা হয়ে থাকে।
সেলেস্টাইন লিংডোহ
সেলেস্টাইন লিংডোহ হলেন মেঘালয়ের একজন ভারতীয় রাজনীতিবিদ। তিনি উমসিং-এর প্রতিনিধিত্বকারী মেঘালয় বিধানসভার সদস্য হিসেবে দায়িত্ব পালন করছেন। তিনি ভারতীয় জাতীয় কংগ্রেসের রাজনীতিবিদ।
ইস্পাহানী পাবলিক স্কুল ও কলেজ, কুমিল্লা সেনানিবাস
যাতায়াত
বাংলাদেশের সাবেক ও বর্তমান দুই প্রধানমন্ত্রী খালেদা জিয়া ও শেখ হাসিনার উপহার হিসাবে দেওয়া দুটি বাস এবং কলেজের নিজস্ব অর্থায়নে ক্রয়কৃত একটি বাস বহুবছর ধরে ছাত্রদের আনা নেওয়ার কাজে ব্যবহৃত হতো। পাশাপাশি চুক্তিভিত্তিক যাত্রীবাহী বাসও ব্যবহার করত প্রতিষ্ঠানটি। ২০১৪ সালে একটি চুক্তিভিত্তিক বাস উল্টে মর্মান্তিক দুর্ঘটনার একজন শিক্ষার্থী নিহত ও বেশ কয়েকজন আহত হওয়ার পরে ছাত্রছাত্রীদের সুবিধার কথা বিবেচনা করে প্রতিষ্ঠানটি আরও ৯টি বাস ক্রয় করেছে।
তাছাড়া সেনানিবাসের অভ্যন্তরে এবং এর আশেপাশে অবস্থানরত সেনা সন্তানদের পরিবহনের জন্য সেনাবাহিনীর নিজস্ব বাস ব্যবহার করা হয়।
গ্রন্থাগার
কলেজের মূল ভবনের দোতালায় গ্রন্থাগার অবস্থিত। ছাত্ররা গ্রন্থাগার থেকে বই বাসায় নিয়ে যেতে পারে। গ্রন্থাগারের কক্ষে বসে ছাত্ররা পড়াশোনা করতে পারে। একজন গ্রন্থাগারিক ও একজন সহকারী গ্রন্থাগারিক ছাত্রদের প্রয়োজনীয় বই খুঁজে দিতে সাহায্য করে থাকেন।
প্রকাশনা
প্রতিষ্ঠানটি প্রতি বছরেই শৈলাচল নামের একটি স্কুল ম্যাগাজিন প্রকাশ করে। প্রতিষ্ঠানের সাবেক উপাধ্যক্ষ জনাব মাখন চন্দ্র বড়াল উক্ত নামকরণ করেন।
ইস্তুসতায়া এবং পাপায়া
ইস্তুসতায়া এবং পাপায়া হিট্টাইট ধর্মে হাতিয়ান জাতির দুই নিয়তি বা ভাগ্য দেবী।
ইস্তুসতায়া এবং পাপার কাজ জীবনের সুতো কাটে বিশেষত রাজারটা। তারা কৃষ্ণ সাগরের তীরে বসে। তেলিপিনুর ফিরে আসার পরে তারা দেবতাদের সম্মেলনে অংশ নেয়।
রায়ান স্টার
রায়ান স্টার (Ryan Star) (জন্ম: ৭ই জানুয়ারি, ১৯৭৮) নিউ ইয়র্কের লং আইল্যান্ডবাসী থেকে একজন মার্কিন গায়ক যিনি একই সঙ্গে গীতিকার এবং সুরকার। তিনি সিবিএস চ্যানেলের রক স্টার: সুপারনোভা শোর রিয়ালিটি টেলিভিশনের একজন প্রতিযোগী ছিলেন।
জীবনী
স্টার এর জন্ম হয় রায়ান স্টার কুলচিন্সকি হিসেবে হান্টিংটন, নিঊ ইয়র্ক এ। তিনি বড় হয়ে ওঠেন ডিক্স হিল এ। তিনি ১৪ বছর বয়সে স্টেজ নামে তার প্রথম ব্যান্ড গঠন করেন। সেই ব্যান্ড ২০০৪ সালে ম্যাভেরিক রেকর্ডস এর অধীনে তাদের নিজেদের নামে প্রথম ব্যান্ড গঠন করেন। হাই স্কুলে থাকাকালীন ব্যান্ডটি মার্কারী লাউঞ্জ বাজাত। যখন ব্যান্ড বিভক্ত হয়, স্টার হয়ে ওঠে একক শিল্পী এবং ২০০৫ সালে তার স্বাধীনভাবে তৈরিকৃত অভিষেক একক অ্যালবাম প্রকাশ করেন যার নাম ছিল Songs from the Eye of an Elephant।
আটলান্টিক রেকর্ডস জুন ১৬, ২০০৯ তারিখে "লাস্ট ট্রেন হোম" নামে একটি অ্যালবাম প্রকাশ করে, যাতে স্টার এর ৪ টি গান ছিল। স্টার এর দ্বিতীয় অ্যালবাম, ১১:৫৯ ,আগস্ট এর ৩ তারিখ মুক্তি পায় যেটি নিউ ইয়র্ক শহরের আর্ভিং প্লাজায় সম্পূর্ণ সফল হয়।
তার গাওয়া ফক্স চ্যানেলের টিভি সিরিজ লাই টু মি এর টাইটেল গান ব্র্যান্ড নিউ ডে এর জন্য তিনি ২০০৯ সালের মে মাসে বি.এম.আই টিভি মিউজিক এওয়ার্ড লাভ করেন।
অন্যান্য গান
এই সকল গান রায়ান স্টার এর নিজস্ব অ্যালবাম নয় বরং অন্য অ্যালবাম এ মুক্তি পেয়েছে।
কালিকাপুর ইউনিয়ন, মাদারীপুর সদর
কালিকাপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৪টি গ্রাম নিয়ে গঠিত।
ভৌগোলিক উপাত্ত
কালিকাপুর ইউনিয়নের মোট আয়তন ৫,১৮৬ একর বা ২১.০০ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৯৬১টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
২০১১ সালের হিসেব অনুযায়ী এ ইউনিয়নে ৭.৮১ কিলোমিটার পাকারাস্তা ও ২৯.৭১ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৬টি এবং মন্দিরের সংখ্যা ১টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কালিকাপুর ইউনিয়নের ৩,৯৬১টি পরিবারে মোট জনসংখ্যা ২০,৩৮৩ জন এবং প্রতি বর্গ কিলোমিটারে ৯৭০ জন লোক বাস করে। এদের মধ্যে ১০,৫৭৬ জন পুরুষ ও ৯,৮০৭ জন মহিলা এবং লিঙ্গ অনুপাত ১০৮। মুসলিম ধর্মালম্বী ২০,২৫৪ জন ও হিন্দু ধর্মালম্বী ১২৯ জন।
শিক্ষা
২০১১ সালের হিসেব অনুযায়ী কালিকাপুর ইউনিয়নের সাক্ষরতার হার ৪৬.০% (পুরুষ ৪৯.০%, মহিলা-৪২.৯%)। এ ইউনিয়নে ১টি মাধ্যমিক বিদ্যালয়, ৪টি মাদ্রাসা এবং ১৪টি সরকারি প্রাথমিক বিদ্যালয় রয়েছে।
ধারাভন্ধো বিমানবন্দর
ধারাভন্ধো বিমানবন্দর  মালদ্বীপের ব্যা প্রবালপ্রাচীরে ধারাভন্ধো দ্বীপে অবস্থিত একটি অভ্যন্তরীণ বিমানবন্দর। বিমানবন্দরটি থিনাধুর  দক্ষিণে অবস্থিত। ২০১২ সালের ১৭ অক্টোবর তৎকালীন রাষ্ট্রপতি মোহাম্মদ ওয়াহেদ হাসান এই বিমানবন্দরটি উদ্বোধন করেন। তবে ২০১২ সালের  ১৫ অক্টোবর এই বিমানবন্দরে ফ্লাইট পরিচালনা শুরু হয়েছিল।
বিমান সংস্থা এবং গন্তব্যস্থল
বিমান সংস্থা নির্ধারিত যাত্রী পরিষেবা দিচ্ছে:
বাংলাদেশের বনাঞ্চল
থাম্ব|বাংলাদেশের সুন্দরবন বনে প্রবেশ বৈশিষ্ট্যসূচক বাহ্যিক চেহারা ও গঠনসহ গাছপালার একককে বনের ধরন বলে সংজ্ঞায়িত করা হয়। বনের ধরনের নিরূপকগুলো হচ্ছে জলবায়ু, মৃত্তিকা, উদ্ভিদ এবং অতীতের উন্নয়মূলক কার্যাবলী (জৈবিক হস্তক্ষেপসহ)। পরিবেশগতভাবে বাংলাদেশের বনগুলোকে নানানভাবে ভাগ করা হয়েছে। এর মাঝে রয়েছে ক্রান্তীয় আর্দ্র চিরহরিৎ বন, ক্রান্তীয় প্রায়-চিরহরিৎ বন, ক্রান্তীয় আর্দ্র পর্ণমোচী বন, মিঠাপানির জলাভূমি বন, প্যারাবন বা ম্যানগ্রোভ বন, ও সৃজিত বন।
ক্রান্তীয় আর্দ্র চিরহরিৎ বন
সমৃদ্ধ জীববৈচিত্র্য নিয়ে চিরহরিৎ উদ্ভিদ এখানে কর্তৃত্ব করে। এসব বৃক্ষ ছাড়াও প্রায়-পর্ণমোচী ও পর্ণমোচী প্রজাতিরও দেখা মিললেও বনের চিরহরিৎ বৈশিষ্ট্য অটুট থাকে।
সর্বোচ্চ চাঁদোয়ার বৃক্ষরা ৪৫ থেকে ৬২ মিটার পর্যন্ত উচ্চতায় বেড়ে উঠতে পারে। আর্দ্রতার কারণে ছায়াযুক্ত আর্দ্র স্থানে পরাশ্রয়ী অর্কিড, ফার্ণ ও ফার্ণসহযোগী, আরোহী লতা, স্থলজ ফার্ণ, মস, অ্যারোয়েড, এবং বেত পাওয়া যায়। গুল্ম, বিরুৎ আর ঘাসের পরিমাণ অপ্রতুল।
এধরনের বনে এখন পর্যন্ত প্রায় ৭০০ প্রজাতির সপুষ্পক উদ্ভিদ পাওয়া গেছে। তার মধ্যে সবচাইতে উপরের চাঁদোয়া প্রধানত কালিগর্জন, ঢালিগর্জন, সিভিট, ধূপ, কামদেব, রক্তন, বুদ্ধনারকেল, টালি, চুন্দুল, ঢাকিজাম দখল করে রাখে। প্রায়-পর্ণমোচী ও পর্ণমোচী বৃক্ষের মধ্যে রয়েছে চম্পা, বনশিমুল, চাপালিশ, মান্দার। এছাড়া চাঁদোয়ার দ্বিতীয় স্তরে অন্যান্যের মধ্যে পাওয়া যায় পিতরাজ, চালমুগরা, ডেফল, নাগেশ্বর, কাও, জাম, গদা, ডুমুর, কড়ই, ধারমারা, তেজভাল, গামার, মদনমাস্তা, আসার, মুজ, ছাতিম, টুন, বুরা, অশোক, বরমালা, ডাকরুম। মাঝে মাঝে ব্যাক্তবীজীর মধ্যে Gnetum ও Podocarpus উদ্ভিদ প্রজাতির দেখা মেলে। বাঁশের প্রজাতির মধ্যে রয়েছে মুলি, ডলু, যতি বা মিত্তিঙ্গা, Dendrocalamus lognispathus, Oxytenanthera nigrosiliata, Teinostachyum griffithii. বন্য কলাগাছও এখানে সাধারণ।
ক্রান্তীয় প্রায়-চিরহরিৎ বন
সিলেট, চট্টগ্রাম, কক্সবাজার ও পার্বত্য চট্টগ্রামের পাহাড়ী এলাকায় এ ধরনের বন দেখতে পাওয়া যায়। উত্তর-পূর্বাঞ্চলের দিনাজপুরেও এ ধরনের কিছু বন এলাকা রয়েছে। সাধারণত চিরহরিৎ হলেও পর্ণমোচী বৃক্ষরাও এখানে রাজত্ব করে। বেশিরভাগ বনেই জুমচাষ প্রচলিত।
ক্রান্তীয় আর্দ্র চিরহরিৎ বন এবং ক্রান্তীয় প্রায়-চিরহরিৎ বন একসাথে মিলে ৬,৭০,০০০ হেক্টর জমি দখল করে আছে যা দেশের মোট ভূমির ৪.৫৪ শতাংশ এবং মোট জাতীয় বনভূমির ৪৪ শতাংশ। এছাড়াও, দু’ধরনের বনেই রয়েছে বিচিত্র প্রাণীপ্রজাতির আবাস। স্তন্যপায়িদের মধ্যে হাতি, বানর, বন্য শূকর, চিত্রা হরিণ, সম্বর হরিণ, এবং ইন্ডিয়ান চিতা উল্লেখযোগ্য। সরিসৃপ হিসেবে এসব বনে বিচরণ রয়েছে শঙ্খচূড়, মনিটর লিজার্ড, এবং বেঙ্গল মনিটর লিজার্ডের।
ক্রান্তীয় আর্দ্র পর্ণমোচী বন
শাল ছাড়াও এসব বনে অন্যান্য উদ্ভিদের মধ্যে রয়েছে পলাশ, হালদু, জারুল বা সিধা, বাজনা, হারগোজা, আজুলি, ভেলা, কড়ই, মেন্দা, কুসুম, উদল, ডেফাজাম, বহেরা, কুর্চি, হরিতকি, পিতরাজ, শেওরা, সোনালু, আসার, আমলকি, এবং আদাগাছ। আরোহী লতাগাছের মধ্যে কাঞ্চনলতা, আনিগোটা, কুমারিলতা, গজপিপল, পানিলতা, Dioscorea প্রজাতি, শতমূলি, এবং গিলার অবস্থান লক্ষ্যণীয়। এছাড়াও ৫০ টি গণের প্রায় ২৫০ প্রজাতির গুল্মের ঝোপঝাড়ও এসব বনে বর্তমান। সানগ্রাস নামে এক প্রকার ঘাস এসব বনের গুরুত্বপূর্ণ উপাদান। পরাশ্রয়ী উদ্ভিদ, লিগিউম, ইউফ্রোবিয়া এবং কনভলভুলাস উদ্ভিদও এসব স্থানে বিদ্যমান।
সর্বোমোট ১,২০,০০০ হেক্টর জায়গাজুড়ে এসব বন বিস্তৃত যা দেশের মোট ভূমির ০.৮১ শতাংশ এবং মোট বনভূমির ৭.৮ শতাংশ। এসব বনে প্রায় ৩৭.৫ লক্ষ ঘনমিটার কাঠের মজুদ রয়েছে। স্তন্যপায়ীদের মধ্যে খেকশিয়াল, বানর, বনবিড়াল, ইত্যাদি বিদ্যমান। এছাড়া সরীসৃপ হিসেবে মূলত বেঙ্গল মনিটর লিজার্ড, এবং কমন কোবরা উল্লেখযোগ্য।
মিঠাপানির জলাভূমি বন
মূলত সিলেটের হাওর অঞ্চলের বেতভূমি ও হিজল-করচ বনে এ ধরনের বৈশিষ্ট্যমূলক বন দেখতে পাওয়া যায়। বর্ষাকালে এসব বন বানের জলে কানায় কানায় ভরে উঠে। এছাড়াও পাহাড়ী বনের নিচু জায়গাগুলোতেও এসব বনের দেখা মেলে।
নানা ধরনের জলসহিষ্ণু গাছ, যেমন, হিজল, করচ, পানিজাম, কদম, কাঞ্জল, ভুবি, অশোক, বরুণ, শতমূলি, ডুমুর, ঢোলকলমি, বুনো গোলাপ, নল, খাগড়া, ইকরা,কাশ, মূর্তা, এবং কচুরিপানা, এখানে সহজলভ্য। নানান পরাশ্রয়ী, ফার্ণ এবং মসও রয়েছে ছড়িয়ে ছিটিয়ে।
প্যারাবন বা ম্যানগ্রোভ বন
বাংলাদেশের উপকূলীয় অঞ্চলে এ ধরনের বন পরিলক্ষিত হয়। প্রায় ৫২০,০০০ হেক্টর জুড়ে এসব বনের বিস্তৃতি। জোয়ারের পানিতে এই বন নির্দিষ্ট সময় পর পর বিধৌত হয়। এ অঞ্চলের উদ্ভিদদের মাঝে বিশেষ ধরনের অভিযোজন হিসেবে রয়েছে শ্বাসমূল, ঠেসমূল, এবং জরায়ূজ অঙ্কুরোদগম দেখা যায়। এ বনের প্রধান বৃক্ষ সুন্দরী। সুন্দরী ছাড়াও এখানে রয়েছে পশুর, গেওয়া, কেওরা, কাঁকড়া, বাইন, ধুন্দুল, আমুর, ডাকুর, ইত্যাদি।
সৃজিত বন
এগুলো সাধারণত দুই ধরনেরঃ সৃজিত রাষ্ট্রীয় বন এবং সৃজিত বেসরকারি বন।
কালো মাম্বা
কালো মাম্বা (Dendroaspis polylepis) এলাপিড পরিবারভুক্ত এক প্রজাতির বিষধর সাপ। এটি আফ্রিকার সবচেয়ে বিপজ্জনক ও ভয়ংকর সাপ। আফ্রিকার একটি বড় অঞ্চলজুড়ে এই সাপের বিস্তৃতি লক্ষ করা যায়। কালো মাম্বা দেখা যায় ইথিওপিয়া, কেনিয়া, বতসোয়ানা, উগান্ডা, জাম্বিয়া, জিম্বাবুয়ে, অ্যাঙ্গোলা, নামিবিয়া, মালাউই, মোজাম্বিক, সোয়াজিল্যান্ড, দক্ষিণ আফ্রিকা, এবং কঙ্গোতে। সাভানা অঞ্চল, কাষ্ঠল বণাঞ্চল, এবং শিলাময় অঞ্চলে এদের দেখা যায়। এরা নিজেরা হুমকির সম্মুখীন হলে আক্রমণাত্মক হয়ে ওঠে এবং মরণঘাতী দংশন করতে দ্বিধা করে না।
আকৃতির দিক থেকে কালো মাম্বা আফ্রিকার সর্ববৃহৎ এবং বিশ্বের দ্বিতীয় বৃহত্তম বিষধর সাপ রূপে চিহ্নিত। একটি পূর্ণ বয়স্ক কালো মাম্বার দৈর্ঘ্য গড়ে প্রায় ২.৫ মিটার এবং সর্বোচ্চ দৈর্ঘ্য প্রায় ৪.৩ মিটার। কালো মাম্বা থেকে বড় পৃথিবীর একমাত্র প্রজাতির বিষধর সাপটির নাম শঙ্খচূড় বা কিং কোবরা, যা দক্ষিণ এশীয় অঞ্চলের সাপ। আর বনাঞ্চলে দেখতে পাওয়া এই সাপটির অন্যতম একটি স্থানীয় বা প্রজাতিগত বাসস্থান হচ্ছে সুন্দরবন। অন্যান্য সরীসৃপের মতোই কালো মাম্বা শরীরের তাপমাত্রা নিয়ন্ত্রণের জন্য বাহ্যিক তাপের ওপর নির্ভরশীল। কালো মাম্বা নামটি একটি ভুল পথ নির্দেশনামূলক কারণ, সাপটির ত্বকের সত্যিকারের রং কালো নয়, বরং গাঢ় ধূসর জলপাই রংয়ের এবং এই নামের বিশেষ কারণ এর মুখের ভিতরে রং কালো।  যদিও জীবনের প্রথমভাগে এটিও থাকে না যে বয়স বাড়ার সাথে সাথে সাপের ত্বকের রং গাঢ় হতে থাকে। এদের নামের সাথে কালো বা কালো যুক্ত হওয়ার কারণ হিসেবে ধারণা করা হয় এদের কুচকুচে কালো মুখকে। এদের মুখের ভেতরটা পুরোটা গাঢ় কালো রংয়ের। কালো মাম্বা পৃথিবীর সবচেয়ে দ্রুতগামী সাপ রূপে চিহ্নিত। বলা হয় এদের কিছু প্রজাতি ঘণ্টায় ১৯.৫ কিলোমিটার বেগে চলাচল করতে পারে।
লিন্‌জি অ্যান্ডারসন
thumb|লিন্‌জি অ্যান্ডারসন লিন্‌জি অ্যান্ডারসন (Lindsay Anderson) (১৭ই এপ্রিল, ১৯২৩—৩০শে আগস্ট, ১৯৯৪) একজন চলচ্চিত্র সমালোচক এবং মঞ্চ নাটক, চলচ্চিত্র ও প্রামাণ্যচিত্র পরিচালক। ব্রিটিশ সেনা কর্মকর্তার সন্তান হওয়ার সুবাদে তার জন্ম হয় দক্ষিণ ভারতের বেঙ্গালুরুতে। পড়াশোনা করেছেন অক্সফোর্ডের শেল্টনাম ও ওয়েডহ্যাম কলেজে।
টাইপ ০৩৯ ডুবোজাহাজ
টাইপ ০৩৯ সাবমেরিন (ন্যাটো রিপোর্টিং নাম: গান-শ্রেণী) পিপলস লিবারেশন আর্মি নৌবাহিনীর ডিজেল-বৈদ্যুতিক সাবমেরিনের একটি শ্রেণী। এই শ্রেণীর সাবমেরিনই চীনের প্রথম ডিজেল-ইলেক্ট্রিক সাবমেরিন যার সম্পূর্ন নির্মান এবং উন্নয়ন চীনের অভ্যন্তরেই হয়েছে এবং আধুনিক টায়ার্ডপল হুল আকৃতি ব্যবহার করার জন্য প্রথম চীনা সাবমেরিন।
নকশা
টর্পেডো দিয়ে অন্যান্য সাবমেরিন এবং পৃষ্ঠ জাহাজ দুটি আক্রমনের জন্য তৈরি, সাবমেরিন একটি আধুনিক টিয়ার্ড্রপ-আকৃতি হুল ব্যবহার করে জলীয় পারফরম্যান্সের জন্য। হুল চার rudders অন্তর্ভুক্ত এবং একটি একক প্রোপেলর দ্বারা চালিত হয় শান্ত অপারেশন জন্য, ইঞ্জিন শক absorbers সঙ্গে মাউন্ট করা হয় এবং হুল শব্দ deadening জন্য রাবার টাইল মধ্যে ধাতুপট্টাবৃত হয়। প্রথম জাহাজের জন্য একটি দীর্ঘ পরীক্ষার সময় (৩২০) প্রমাণ হিসাবে ডেভেলপমেন্ট সমস্যা ছাড়াই ছিল। শব্দ মাত্রা এবং ডুবো কর্মক্ষমতা সমস্যা নকশা মধ্যে সংশোধন নেতৃত্বে এবং শুধুমাত্র একটি একক নৌকা মূল স্পেসিফিকেশন যাও নির্মিত হয়েছিল।
উন্নতি টাইপ ০৩৯জি জন্য স্পেসিফিকেশন নেতৃত্বে, যা উৎপাদন প্রচুর পরিমাণে হয়ে ওঠে, টাইপ প্রবেশ সেবা সাত। কানিং টাওয়ারের জন্য ধাপে ধাপের নকশাটি নির্মূল করা জি সংস্করণের শনাক্তকরণের প্রাথমিক চাক্ষুষ সূত্র। এই শ্রেণীর দুটি সংস্করণ রয়েছে: মূল টাইপ ০৩৯, টাইপ করুন জি। দুই ধরনের মধ্যে সবচেয়ে সুস্পষ্ট দৃশ্যমান পার্থক্য কানিং টাওয়ার হয়। টাইপ ০৩৯ এর কানিং টাওয়ার ধাপে ধাপে, উঁচুতে উঠছে। সাবমেরিনের অ্যাকোস্টিক স্বাক্ষর সঙ্কুচিত করার জন্য টাইপ ০৩৯ জি এর কংগান টাওয়ারটি কোনও পদক্ষেপ ছাড়াই আরো প্রচলিত আকৃতি দেওয়া হয়েছিল।
অস্ত্রশস্ত্র
টাইপ ০৩৯ এর জন্য প্রাথমিক অস্ত্র ৫৩৩ মিমি ইউ -৪ টর্পেডো, এসএইটি-৫০ এবং এসএইটি-৬০ এর সাথে তুলনামূলকভাবে তুলনামূলকভাবে স্থানীয়ভাবে তৈরি প্যাসিভ হোমিং ৪০-গিটার (৭৪ কিমি / ঘণ্টা) টর্পেডো। সারফেস লক্ষ্যমাত্রা ১৫ কিলোমিটার পর্যন্ত আক্রমণ হতে পারে। সাবমেরিনগুলিকে লক্ষ্য করার জন্য ইউ -৬ টির নির্দেশিত টর্পেডো ব্যবহার করা যেতে পারে। এটি সম্ভবতঃ টাইপ ০৩৯ ইউজে -৮ অ্যান্টি-জাহাজ মিসাইল বহন করতে সক্ষম, একটি ক্রুজ ক্ষেপণাস্ত্র যা বোটের টর্পেডো হিসাবে একই নল থেকে চালু করা যেতে পারে এবং ৮০  মিটার পর্যন্ত পৃষ্ঠের পাত্রগুলি লক্ষ্য করতে পারে। ক্ষেপণাস্ত্রটি সাবসসনিক এবং একটি ১৬৫  কেজি ওয়ারহেড বহন করে। টর্পেডোরের জায়গায় খনির কাজ করার জন্য, সাবমেরিনটি ২৮  থেকে ৩৬ টি জাহাজাকার খনন করে, টর্পেডো টিউবের মাধ্যমে বিতরণযোগ্য। টর্পেডো এবং ক্ষেপণাস্ত্র উৎক্ষেপণ ব্যবস্থার সাধারণ ডিজাইনার জনাব সূর্য ঝুগুয়ো (孙柱国, ১৯৩৭ -), এবং লঞ্চিং সিস্টেম এশম, এসএসডব্লিউ, চীনের টর্পেডো এবং রাশিয়ান / সোভিয়েত উৎসের সাথে সামঞ্জস্যপূর্ণ।উৎস সম্পাদনা] উল্লেখযোগ্য ঘটনা ২০০৬ সালের ২৬ অক্টোবর চীনের গানের ক্লাস সাবমেরিন "popped up ' এবং "surfaced মধ্যে detected হওয়ার আগে ফায়ারিং রেঞ্জ এর টরপেডো এবং মিসাইল ' মধ্যে ৫ নটিক্যাল মাইল (৯ কিমি), ক্যারিয়ার ইউএসএস কিটি সময় তার কার্যক্রম ছিল পূর্ব চীন সাগরে হক জাপান এবং তাইওয়ান-এর মধ্যে। এটা সি এফ/এ-18 বৈমানিক দ্বারা চিহ্নিত এবং ইএ 6B কিটি হক এয়ার উইং থেকে ক্রু নিশ্চিত
উল্লেখযোগ্য ঘটনা
অক্টোবর ২৬,  ২০০৬ সালে, একটি এই শ্রেণীর সাবমেরিন হঠাৎ করেই আমেরিকান বিমানবাহী জাহাজ কিটি হক, যা তখন জাপান ও তাইওয়ানের মধ্যবর্তী পূর্ব চীন সাগরে মোতায়েনরত ছিল,  এর পাশে ভেসে উঠে, তখন এই দুই জলযানের মধ্যে  দূরত্ব ছিল ৯ কিমির ও কম দূরত্ব, কিটি হক তখন ওই চাইনিজ ডুবোযানটির টর্পেডোর পাল্লার মধ্যেই ছিল এবং  ভেসে উঠার আগ পর্যন্ত কিটি হক ওই ডুবোজাহাজটিকে শনাক্ত করতে পারে নি। একে শনাক্ত করে কিটি হকের এয়ার উইং এর একটি এফ-১৮/সি যুদ্ধবিমান, এবং তা নিশ্চিত করে এয়ার উইং এর ইএ-৬বি বিমানের ক্রুরা।
স্ট্র্যান্ড রোড, বরিশাল
স্ট্র্যান্ড রোড বা বান্দ রোড , বাংলাদেশের বরিশাল শহরের পূর্ব প্রান্তে অবস্থিত একটি প্রধান সড়ক। ১৮০২ খ্রিষ্টাব্দে কীর্তনখোলা নদীর পশ্চিম পাড় ঘেঁষে গড়ে ওঠা সড়কটি স্টিমারঘাট থেকে সদর রোড ও সাগরদী-রূপাতলী এলাকাকে যুক্ত করেছে।
মনোয়ারা ইসলাম
অধ্যাপক মনোয়ারা ইসলাম (জন্ম: ১৯৩৬) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা করার পাশাপাশি ভাষা আন্দোলনে সরাসরি যুক্ত ছিলেন। ভাষা আন্দোলনে অনন্য অবদানের জন্য ২০১৯ সালে তিনি একুশে পদক লাভ করেন।
জন্ম ও পারিবারিক পরিচিতি
মনোয়ারা ১৯৩৬ সালে তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) খুলনার মির্জা পরিবারে জন্মগ্রহণ করেন। তার পিতা ছিলেন তৎকালীন ব্রিটিশ সরকারের ডেপুটি ম্যাজিস্ট্রেট। তার দুই পুত্র ও এক কন্যা সন্তান রয়েছে।
কর্মজীবন
মনোয়ারার কর্মজীবন শুরু হয় ১৯৫৭ সালে মুন্সীগঞ্জ উচ্চ বালিকা বিদ্যালয়ের প্রধান শিক্ষক হিসেবে এবং পরবর্তীতে যোগ দেন আজিমপুর উচ্চ বালিকা বিদ্যালয়ে। এরপর তিনি ইডেন কলেজ আর হোম ইকোনমিক্স কলেজেও দীর্ঘকাল অধ্যাপনা করেন।
গবেষণা ও প্রকাশনা
২০১৯ সালের ৪ জানুয়ারি অধ্যাপক মনোয়ারা ইসলামের লেখা কবিতা, প্রবন্ধ ও ভ্রমণকাহিনীর সংকলন ‘অপেক্ষমাণ আমি সময়ের দ্বারে’ প্রকাশিত হয় কথাপ্রকাশ প্রকাশনী থেকে।
পুরস্কার ও সম্মননা
তিনি ভাষা আন্দোলনে অনন্য অবদানের স্বীকৃতি স্বরূপ ২০১৯ সালে একুশে পদক লাভ করেন।
পাতি কেস্ট্রেল
পাতি কেস্ট্রেল (বৈজ্ঞানিক নাম: Falco tinnunculus) পরিযায়ী শিকারি পাখি। ধানখেত, মাঠের কাছের কোনো গাছে কিংবা বিদ্যুতের তারে বসে থাকে শিকার ধরার জন্য। দাগি পিঠ ও হলুদ পায়ের এই শিকারি পাখি একাকী কিংবা জোড়ায় চরে বেড়ায়। তৃণভূমি, আবাদি জমি ও পাহাড়ের ঢালে বিচরণ করতে ভালোবাসে।
আকার
তুলনামূলকভাবে পুরুষ পাখি থেকে মেয়েপাখি আকারে বড়। দেহের পালক বাদামি বা পাটকেলে। মরচে রঙের ছিট আছে। লেজের আগায় কালো বলয় আছে। পা ও আঙুল হলদে রঙের। নখর কালচে রঙের।
প্রজননকাল
এই পাখির প্রজননভূমি হিমালয়ের গিরিচূড়ায় ও পাকিস্তানের পার্বত্য এলাকা। খাড়া পাহাড়ের ফাটল ও পরিত্যক্ত দালানের ফোকরে খড়কুটো, লতাপাতা দিয়ে বাসা বাঁধে। কখনো কাকের খালি বাসায়ও ডিম দেয় এরা। ডিম হলুদ, সংখ্যায় তিন থেকে ছয়টি। ২৭ থেকে ২৯ দিনে ডিম ফোটে। ওপরের তথ্য টি ভুল
খাদ্য
খাদ্যতালিকায় রয়েছে বোলতা, উইপোকা, ছোট ইঁদুর, টিকটিকি, ছোট পাখি, পাখির ছানা ইত্যাদি।
এমিলি ব্রন্টি
এমিলি জেন ব্রন্টি (ইংরেজি: Emily Jane Brontë ; ৩০ জুলাই, ১৮১৮ – ১৯ ডিসেম্বর, ১৮৪৮) ছিলেন একজন ইংরেজ ঔপন্যাসিক ও কবি। তার একমাত্র উপন্যাস উদারিং হাইটস-এর জন্যই তিনি সর্বাধিক পরিচিত। এই বইটিকে এখন ইংরেজি সাহিত্যে একটি ধ্রুপদি রচনা মনে করা হয়। তিনি ব্রন্টি ভাইবোনেদের মধ্যে তৃতীয়। তিনি এলিস বেল ছদ্মনামে লিখতেন। আর বলাবাহুল্য, তার অস্তিত্ব আজ ও পশ্চিমবঙ্গের একটি ছেলের স্বপ্নের মতো।
প্রথম জীবন ও শিক্ষা
১৮১৮ সালের ৩০ জুলাই উত্তর ইংল্যান্ডের ওয়েস্ট রাইডিং অফ ইয়র্কশায়ারের থর্নটন গ্রামে এমিলি ব্রন্টির জন্ম। তার মায়ের নাম মারিয়া ব্র্যানওয়েল ও বাবার নাম প্যাট্রিক ব্রন্টি। বাবা ছিলেন আইরিশ। তিনি শার্লট ব্রন্টির ছোটো বোন। ছয় ভাইবোনের মধ্যে তিনি ছিলেন পঞ্চম। এমিলির ছোটো বোন অ্যানি ব্রন্টির জন্মের পর তারা হাওর্থে চলে আসেন। তার বাবা সেখানেই কর্মরত অবস্থায় ছিলেন। এখানে থাকাকালীন তার ও তার ভাইবোনেদের মধ্যে সাহিত্য প্রতিভার বিকাশ ঘটেছিল।
১৮২১ সালের সেপ্টেম্বর মাসে ক্যান্সারে আক্রান্ত হয়ে তার মায়ের মৃত্যু ঘটে। এমিলির বয়স সেই সময় ছিল তিন। তার তিন দিদি মারিয়া, এলিজাবেথ ও শার্লট কওন ব্রিজের ক্লার্জি ডটার্স স্কুলে ভর্তি হন। সেখানে তাদের নিগ্রহ ও দারিদ্র্যের সম্মুখীন হতে হয়। এই অভিজ্ঞতার উল্লেখ পাওয়া যায় শার্লটের জেন আয়ার উপন্যাসে। ছয় বছর বয়সে কিছুদিনের জন্য এমিলি তার দিদিদের সঙ্গে একই স্কুলে পড়ার সুযোগ পেয়েছিলেন। কিন্তু সেই সময় টাইফয়েড মহামারী ছড়িয়ে পড়েছিল। মারিয়া সম্ভবত যক্ষায় আক্রান্ত হয় বাড়ি ফিরে আসেন এবং সেখানেই তিনি মারা যান। ১৮২৫ সালের জুন মাসে তিনি শার্লট ও এলিজাবেথের সঙ্গে এমিলিও স্কুল ছাড়েন। বাড়ি ফেরার পর এলিজাবেথও মারা যান।
অন্য তিন বোন ও তাদের ভাই প্যাট্রিক ব্র্যানওয়েল ব্রন্টি বাড়িতেই বাবা ও মাসি এলিজাবেথ ব্র্যানওয়েলের কাছে লেখাপড়া শেখেন। বাবা ছিলেন আইরিশ অ্যাংলিক্যান পাদ্রি। শিক্ষার ব্যাপারে তিনি ছিলেন কঠোর। দিনের বেলা তিনি অফিসে কাজ করতেন। সেই সময় ছেলেমেয়েদের একটা ঘরে চুপ করে বসে থাকতে হত। প্রথাগত শিক্ষা না পেলেও এমিলি ও তার ভাইবোনেরা অনেক বইপত্র পড়ার সুযোগ পেয়েছিলেন। তাদের প্রিয় ছিল ওয়াল্টার স্কট, লর্ড বায়রন ও শেলির রচনা এবং ব্ল্যাকউড'স ম্যাগাজিন।
চা
চা বলতে সচরাচর সুগন্ধযুক্ত ও স্বাদবিশিষ্ট এক ধরনের উষ্ণ পানীয়কে বোঝায় যা চাপাতা পানিতে ফুটিয়ে বা গরম পানিতে ভিজিয়ে তৈরী করা হয়। চা গাছ থেকে চা পাতা পাওয়া যায়। চা গাছের বৈজ্ঞানিক নাম ক্যামেলিয়া সিনেনসিস। চা পাতা কার্যত চা গাছের পাতা, পর্ব ও মুকুলের একটি কৃষিজাত পণ্য যা বিভিন্ন উপায়ে প্রস্তুত করা হয়। সর্বোচ্চ চা রপ্তানিকারক দেশ হলো চীন।ইংরেজিতে চায়ের প্রতিশব্দ হলো টি (tea)। গ্রিকদেবী থিয়ার নামানুসারে এরূপ নামকরণ করা হয়েছিল। চীনে ‘টি’-এর উচ্চারণ ছিল ‘চি’। পরে হয়ে যায় ‘চা’।
thumb|250px|ক্যামেলিয়া সিনেনসিস বিহীন এক কাপ চা। এক্ষেত্রে চা তৈরীর জন্য [[অপরাজিতা ফুল ব্যবহার করা হয়েছে]]
কিছু কিছু চায়ে ক্যামেলিয়া সিনেনসিস থাকে না। ভেষজ চা হল একধরনের নিষিক্ত পাতা, ফুল, লতা ও উদ্ভিদের অন্যান্য অংশ যাতে কোন ক্যামেলিয়া সিনেনসিস নেই। লাল চা সাধারণত কাল চা (কোরিয়া, চীন ও জাপানে ব্যবহৃত হয়) অথবা দক্ষিণ আফ্রিকার রুইবস গাছ থেকে তৈরি হয় এবং এতেও কোন ক্যামেলিয়া সিনেনসিস নেই।
ইতিহাস
চা মৌসুমী অঞ্চলের পার্বত্য ও উচ্চভূমির ফসল। একপ্রকার চিরহরিৎ বৃক্ষের পাতা শুকিয়ে চা প্রস্তুত করা হয়। চীন দেশই চায়ের আদি জন্মভূমি। বর্তমানে এটি বিশ্বের সর্বাপেক্ষা উল্লেখযোগ্য পানীয়রূপে গণ্য করা হয়।
চাষ পদ্ধতি
চা প্রধান ক্রান্তীয় মৌসুমী জলবায়ু অঞ্চলের ফসল হলেও উপ-ক্রান্তীয় জলবায়ু অঞ্চলেও এটি কিছু কিছু চাষ করা যায়। প্রথম অবস্থায় পাহাড়ের ঢালু জমি পরিষ্কার করা হয়। এর চারা পৃথক বীজতলায় তৈরী করা হয়। তারপর চা উষ্ণ ও আর্দ্র অধিক উচ্চতার জলবায়ু তে চাষ করা হয়।
চারাগুলো যখন ২০ সেন্টিমিটার দীর্ঘ হয়, তখন সেগুলোকে চা-বাগানে সারিবদ্ধভাবে রোপণ করা হয়। সাধারণতঃ দেড় মিটার পরপর চারাগুলোকে রোপণ করা হয়ে থাকে। এরপর গাছগুলোকে বৃদ্ধির জন্য যথামাত্রায় সার প্রয়োগ ও পানি সেচের ব্যবস্থা করতে হয়। এভাবে দুই থেকে তিন বছর পরিচর্যার পর পাতা সংগ্রহের উপযোগী করে তোলা হয়। কিন্তু গাছগুলো পাঁচ বছর না হওয়া পর্যন্ত যথাযথভাবে পরিপূর্ণতা লাভ করতে পারে না। একটি চা গাছ গড়পড়তা ৩০ থেকে ৪০ বছর পর্যন্ত উৎপাদনের উপযোগী থাকে। তারপর পুনরায় নতুন গাছ রোপণ করতে হয়।
প্রাকৃতিক উপাদান
প্রচুর বৃষ্টিপাত হয় এমন পাহাড়িয়া বা উচ্চ ঢালু জমি চা চাষের জন্য সবিশেষ উপযোগী। পানি নিষ্কাশনের বন্দোবস্ত থাকলে উচ্চ সমতল ভূমিতেও চা চাষ করা সম্ভবপর। হিউমাস সারযুক্ত এবং লৌহমিশ্রিত দো-আঁশ মাটি চা চাষের জন্য খুবই উপযোগী। উষ্ণ ও আর্দ্র জলবায়ু চা উৎপাদনের জন্য প্রয়োজন। চা চাষের জন্য ১৭৫ - ২৫০ সেন্টিমিটার বৃষ্টিপাত আবশ্যক। এজন্য মৌসুমী ও নিরক্ষীয় অঞ্চলের দেশগুলোয় চা চাষের উৎপাদন বেশি হয়ে থাকে।
প্রকারভেদ
পৃথিবীতে আসাম এবং চীনজাতীয় - এ দুই প্রকারের চা গাছ দেখতে পাওয়া যায়। তন্মধ্যে আসামজাতীয় চা গাছ ভারত ও শ্রীলঙ্কায় অধিক চাষ করা হয়। এ ধরনের গাছ বেশ বড় এবং বহু পাতাযুক্ত হয়। বিধায়, এটি বাণিজ্যিকভিত্তিতে চাষ করার জন্যে বিশেষ উপযোগী। এ গাছ প্রায় ৬ মিটার বা ২০ ফুট পর্যন্ত লম্বা হয়ে থাকে। পাতার নাগাল পাওয়া এবং পাতা সংগ্রহের জন্য গাছগুলোকে ১.২ মিটার বা ৪ ফুটের অধিক বড় হতে দেয়া হয় না। ছেঁটে দেয়ার ফলে চা গাছগুলো ঘণঝোঁপে পরিণত হয়।
অন্যদিকে চীনজাতীয় গাছ আকারে বেশ ছোট হয়। এতে পাতার সংখ্যাও অনেক কম থাকে। এ গাছ না ছাঁটলেও পাতা তোলার মতো উচ্চতাসম্পন্ন হয়ে থাকে।
ব্যবস্থাপনা
চা গাছ রোপণ, আগাছা পরিষ্কারকরণ, সার প্রয়োগ করা, গাছ ছাঁটা, কচি পাতা চয়ন, চা-পাতা শুকানো, সেঁকা, চা-প্যাকিং ইত্যাদি বহুবিধ ধরনের কর্মকাণ্ডে দক্ষ-অদক্ষ প্রচুর শ্রমিকের প্রয়োজন পড়ে। পাতা চয়নের কাজে দক্ষ মহিলা শ্রমিক নিয়োজিত থাকে। বিষয়টি বেশ ধৈর্য্যের বিধায় বাগান কর্তৃপক্ষ সাধারণত নারী শ্রমিকদেরকেই পাতা চয়নের জন্য নিয়োগ দিয়ে থাকে। এছাড়াও কম ফলনের স্বার্থে চা বাগানে প্রচুর জৈব ও রাসায়নিক সারসহ প্রয়োজনীয় কীটনাশক প্রয়োগ করতে হয়।
চা গাছ হতে পাতা সংগ্রহ করতে ব্যক্তিকে যথেষ্ট নৈপুণ্য ও দক্ষতা অর্জন করতে হয়। কারণ দু'টি পাতা ও একটি কুঁড়ি একসঙ্গে তুলতে না পারলে চায়ের উৎকর্ষ ও আমেজ অনেকাংশেই নষ্ট হয়ে যায়। চীন ও জাপানে বছরে গড়পড়তা তিনবার চা-পাতা সংগ্রহ করা হয়। কিন্তু ভারত, বাংলাদেশ ও শ্রীলঙ্কায় খুব ঘন ঘন পাতা সংগ্রহ করা যায়। এদেশগুলোতে বছরে গড়ে ষোল থেকে বিশ বার পর্যন্ত চা পাতা সংগ্রহ করতে দেখা যায়।
গুণাগুন
চীনজাতীয় গাছের পাতা স্বাদ ও গন্ধের জন্য সুখ্যাত। কিন্তু আসামজাতীয় গাছের পাতা রঙের জন্য বিখ্যাত। এই দুই ধরনের চা-পাতার উন্নত সংমিশ্রণের উপরই এর গুণাগুন নির্ভর করে। স্বভাবতঃই চা মিশ্রণ একটি নিপুণতা ও অত্যন্ত কঠিন কাজ। তাই এটি অভিজ্ঞ ব্যক্তির দ্বারা সম্পাদনা করতে হয়। এরূপভাবে চা মিশ্রণে নৈপুণ্যের লাভের প্রেক্ষাপটে লিপটন, ব্রুকবণ্ড প্রভৃতি চা প্রস্তুতকারক কোম্পানী বিশ্ববাজার দখল ও খ্যাতি লাভ করেছে। উল্লেখ্য পশ্চিমবঙ্গের দার্জিলিংয়ের চা স্বাদে গন্ধে বিশ্বখ্যাত।
উৎপাদন বণ্টন ব্যবস্থা
২০০৩ সালে বিশ্বে চা উৎপাদিত হয়েছিল ৩.২১ মিলিয়ন টন। ২০০৮ সালে বিশ্বের চা উৎপাদন ৪.৭৩ মিলিয়ন টনেরও বেশি হয়েছিল। সর্ববৃহৎ চা উৎপাদনকারী দেশ হিসেবে - গণপ্রজাতন্ত্রী চীন, ভারত, কেনিয়া, শ্রীলঙ্কা এবং তুরস্ক অন্যতম।
সাম্প্রতিক বছরগুলোতে বৈশ্বিক চা উৎপাদন (টন হিসেবে) নিম্নের ছকে দেখানো হলো। জানুয়ারি, ২০১১ সালে উপাত্তগুলো জাতিসংঘের খাদ্য এবং কৃষি সংস্থার কাছ থেকে নেয়া হয়েছে -
জৈব জ্বালানি
২০১০ সালে পাকিস্তানের কায়দে আজম বিশ্ববিদ্যালয়ের ন্যানোবিজ্ঞানীরা ব্যবহৃত চায়ের পাতা থেকে জৈব জ্বালানি তৈরির একটি উপায় বের করেছেন। তারা এ থেকে বিকল্প পদ্ধতিতে ব্যবহৃত ফেলে দেয়া চা পাতা থেকে গ্যাসিফিকেশন পদ্ধতিতে ২৮% হাইড্রোকার্বন গ্যাস উৎপাদন করা সম্ভব। এই গ্যাস কয়লার মতোই সরাসরি জ্বালানি হিসেবে ব্যবহার করা যাবে। তবে অন্যান্য গবেষকদের মতে এ উপায়ে জৈব জ্বালানি তৈরির খরচ অনেক বেশি।
বাংলাদেশ প্রেক্ষাপট
চা গাছের জন্য অধিক পরিমাণে বৃষ্টিপাত ও তাপের প্রয়োজন হয় বলে বাংলাদেশের বৃষ্টিবহুল পাহাড়িয়া অঞ্চলে ব্যাপকভাবে চায়ের চাষ করা হয়। চা শিল্প বাংলাদেশের অন্যতম বৃহৎ শিল্প। জাতীয় অর্থনীতিতে এটি অত্যন্ত গুরুত্বপূর্ণ ভূমিকা পালন করে আসছে। বাংলাদেশের চা উৎপাদনের পরিমাণ বছরে প্রায় সাড়ে ৬০০ মিলিয়ন কেজি এবং এখান থেকে চা রফতানি করা হয় ২৫টি দেশে। চা উৎপাদনের দিক থেকে এগিয়ে আছে চীন, ভারত, কেনিয়া, শ্রীলঙ্কা। এ তালিকায় বাংলাদেশের অবস্থান অষ্টমে। বাংলাদেশে চা পানকারীর সংখ্যা প্রতিবছর ৬ শতাংশ হারে বাড়ছে। চা পানে বাংলাদেশের অবস্থান বিশ্বে ১৬তম ৷ সে তুলনায় চায়ের উৎপাদন বৃদ্ধি না-পাওয়ায় ১৯৮৪ সাল থেকে ক্রমান্বয়ে রপ্তানীর পরিমাণ হ্রাস পেয়েছে।
বর্তমানে ৪৭,৭৮১ হেক্টর জমিতে ১৬৪টি চা বাগানের মধ্যে সিলেট বিভাগেই রয়েছে ১৪৮টি চা বাগান। তন্মধ্যে ৯০% চা সিলেট বিভাগে এবং অবশিষ্ট ১০% চট্টগ্রাম বিভাগে উৎপন্ন হয়। প্রায় সকল চা বাগান ব্রিটিশ আমলে স্থাপিত। তবে সাম্প্রতিককালে পঞ্চগড় জেলায় অনেক চা বাগান ও ( ৪৫ টি বটলিফ চা ফ্যাক্টরি) স্থাপিত হয়েছে। যার কারনে বর্তমানে চা উৎপাদনকারী হিসেবে উত্তরবঙ্গকে ২য় স্থান বলা হয়। এছাড়া ঠাকুরগাঁও, নীলফামারী, দিনাজপুর ও লালমনিরহাট জেলায় ক্ষুদ্র আকারে চা চাষ হচ্ছে। । এক সময় বাংলাদেশ চা রপ্তানি করে অনেক আয় করত। বাংলাদেশ চা বোর্ড এর হিসাব অনুযায়ী, ২০১৭ সালে ৮ কোটি ৮৯ লাখ কেজি চা ভোগ করা হয়েছে। কিন্তু উৎপাদন ছিল এর থেকেও কম।
চা বাগানগুলোতে স্থায়ী শ্রমিকের সংখ্যা প্রায় ৯০ হাজার। অস্থায়ীভাবে কাজ করছে প্রায় ৩০ হাজার শ্রমিক। বাংলাদেশ সরকারের সাথে ২০০৯ সালে সম্পাদিত চুক্তি অনুযায়ী বাগানের শ্রেণীভেদে শ্রমিকেরা যথাক্রমে দৈনিক ৪৮.৪৬ টাকা ও ৪৫ টাকা হারে মজুরি ছিল । স্থায়ী শ্রমিকদেরকে রেশন হিসেবে প্রতিদিন আধা-কেজি চাউল অথবা আটা দেওয়া হয়। চা শ্রমিকদের মজুরি বাড়ানোর চুক্তি হওয়ার কথা প্রতি ২ বছর পর পর। পরবর্তীতে মজুরি ক্রমান্বয়ে ১০২ টাকা এবং ১২০ টাকায় উন্নীত করা হয়।চুক্তি অনুযায়ী ২০২১ সালে ১ জানুয়ারি থেকে চা-শ্রমিকদের মজুরি বাড়ানোর কথা। ২০২১ সালের ১৩ জুন চা শিল্প খাতে ন্যূনতম মজুরি বোর্ড গেজেট আকারে খসড়া মজুরির ১২০টাকা সুপারিশ প্রকাশ করে। কিন্তু এর আগেই মালিক ও শ্রমিক পক্ষের দ্বিপাক্ষিক চুক্তির মাধ্যমে ২০১৯ সালের ১ জানুয়ারি থেকে ১২০ টাকা মজুরি কার্যকর হয়।
যুক্তরাজ্য, যুক্তরাষ্ট্র, ফ্রান্স, জার্মানি, ইতালি, রাশিয়া, চেক ও স্লোভাক প্রজাতন্ত্র, বুলগেরিয়া, পোল্যান্ড, হাঙ্গেরী, জাপান, মিশর, সুদান, জর্ডান, গ্রীস, সাইপ্রাস, পাকিস্তান প্রভৃতি দেশে চা রপ্তানী করা হয়। বাংলাদেশের চা পৃথিবীব্যাপী সিলেট টি নামে খ্যাত। একুশ শতকে বাংলাদেশ অরগ্যানিক টী পঞ্চগড়ে চা উৎপাদন করা শুরু করেছে। এর উৎপাদক কাজী এন্ড কাজী। এছাড়াও, পঞ্চগড়ে ময়নাগুড়ি টি এস্টেট, কাজী অ্যান্ড কাজী টি এস্টেট, টিটিসিএল সহ নিবন্ধিত ও অনিবন্ধিত ৫০০ এর বেশি চা বাগান রয়েছে।
বিশ্বের কয়েকটি দামী চা
প্রতি কেজি প্রায় ৮০০০ ডলার।
আন্তর্জাতিক চা দিবস
বিশ্বজুড়ে দৈনিক ২ বিলিয়ন কাপ চা পান করেন মানুষ। চায়ের জনপ্রিয়তার কারণে প্রতি বছর ২১ মে আন্তর্জাতিক চা দিবস পালন করা হয়।
বসলি ক্রাউদার
ফ্রান্সিস বসলি ক্রাউদার (জুলাই ১৩, ১৯০৫ - মার্চ ৭, ১৯৮১) একজন মার্কিন চলচ্চিত্র সমালোচক।
দ্বিতীয় উসমান
দ্বিতীয় উসমান (عثمان ثانى উসমান-ই-সা‌নি; ৩ নভেম্বর – ২০ মে ১৬২২),যিনি ইতিহাসে তরুণ উসমান নামে খ্যাত, ২৬ ফেব্রুয়ারি ১৬১৮ থেকে ২০ মে ১৬২২ এ নিষ্ঠুরভাবে হত্যার শিকার হওয়া পর্যন্ত উসমানীয় সাম্রাজ্যের সুলতান ছিলেন। মাত্র ১৪ বছর বয়সে সিংহাসনে বসা এই সুলতান ছিলেন উসমানীয় সাম্রাজ্যের ইতিহাসে অভ্যন্তরীণ বিদ্রোহে জেনিসারি বাহিনীর হাতে নিহত হওয়া প্রথম সুলতান। তাঁর এই হত্যাকাণ্ড  একটি কালো অধ্যায় হিসেবে চিহ্নিত, যার পথ ধরে উসমানীয় সাম্রাজ্য  পরবর্তীতে  জেনিসারি বাহিনীর অবাধ্যতা ও স্বেচ্ছাচারিতা, সালতানাতের অবক্ষয়, সুলতানাদের অবৈধ ক্ষমতাচর্চা এবং বেশ  কয়েকজন  সুলতানের অপসারণ বা হত্যাকাণ্ড প্রত্যক্ষ করে।
মেরু ভালুকের বন্দিশালা
মেরু ভালুকের কারাগার (এছাড়াও মেরু ভালুক ধারণ সুবিধা হিসাবে পরিচিত) চার্চিল,ম্যানিটোবা য় অবস্থিত একটি বিশেষ ভবন যেখানে বিরক্তিকর বা বিপজ্জনক বলে মনে করা মেরু ভালুক বিচ্ছিন্ন করে স্থানান্তরিত করা হয়|
ইতিহাস
হোল্ডিং সুবিধা স্থাপনের আগে, বিপদজনক বিবেচনা করা মেরু ভালুকগুলোকে গুলি করা হত। হোল্ডিং সুবিধাটি প্রথম প্রতিষ্ঠিত হয় ১৯৮২ সালে (অন্যান্য উৎস অনুসারে, ১৯৮৩ সালে, রাস্তায় একটি ভালুক একজনকে ক্ষতবিক্ষত করার পরে )আনুষ্ঠানিকভাবে "হাউস ডি -২০" নামক দালানে, যা ছিল একটি প্রাক্তন সামরিক শবঘর|
সুবিধাটি সালিশ চিফ ভিক্টর এ. চার্লো রচিত "চার্চিল বিয়ার জেল" কবিতার বিষয়।
প্রাণিদের রাখা
প্রাথমিকভাবে, সুবিধাটিতে ২০ টি ঘর ছিল, যা ১৬ টি একক ভালুক এবং চারটি ভালুকের পরিবার ধারণ করতে পারত। ভালুকগুলোকে দুই দিন থেকে শুরু করে ৩০ দিন পর্যন্ত ধরে রাখা যেতে পারে - যদি একটি ভালুক বারবার ধরা পড়ে, তবে মেয়াদটি দীর্ঘ হতে পারে। এর ভিত্তিটি হচ্ছে, দীর্ঘকালীন বন্দিদশা ভালুকের জন্য বিপদের একটি ধারণা তৈরি করে যাতে এরা শহরে যেতে অনীহা প্রকাশ করবে। বন্দীদশায় ভালুকদের খাবার খাওয়ানো হয় না। যেহেতু ভালুকের প্রাকৃতিক চক্র দীর্ঘকাল উপবাসের সাথে জড়িত, তাই তাদের দেহগুলো অধিক সময়ের জন্য খাবার ছাড়াই খাপ খাইয়ে নেয়।
ধরার সময় বিপজ্জনক ভালুকগুলিকে শান্ত করা হয় এবং ঘাড়ে একটি উজ্জ্বল রং দিয়ে চিহ্নিত করা হয়। শীতের খুব কাছাকাছি সময়ে, যখন হাডসন উপসাগর এ বরফ জমে, তখন ভালুকগুলি ছেড়ে দেওয়া হয়। এগুলিকে পরে আবার শান্ত করা হয় এবং শহর থেকে অনেক দূরে হেলিকপ্টার দিয়ে পরিবহন করা হয়।
২০১৪ সালে, কারাগারটিকে ২৮ কক্ষে প্রসারিত করা হয় । চার্চিল অধিবাসীদের এখনও বাইরে সতর্কতা অবলম্বন করতে হবে, কারণ শহরটির উপকণ্ঠে গ্রীষ্মে প্রায় এক হাজার মেরু ভালুক পরিদর্শন করে বলে জানা যায়। বরফ চলে যাওয়ার সাথে সাথে, এরা এদের প্রাথমিক শিকার - সীল - শিকার করতে অক্ষম হয় এবং, অনাহারে ভুগতে থাকায়, এরা এই শহরে যায় এবং বাসিন্দাদের ভয় দেখায়।
হাডসন উপসাগর এবং চার্চিল নদীর তীরে "পোলার বিয়ার এলার্ট" এর সতর্ক চিহ্ন রয়েছে, এবং একজন ব্যক্তি একটি মেরু ভালুক লক্ষ করলে নির্ধারিত নাম্বারে কল করতে পারেন, যার ভিত্তিতে প্রাকৃতিক সম্পদ বিভাগে র কর্মীরা এসে ভালুকটি ধরবে।
১৭৬২-এর আরাকান ভূমিকম্প
১৭৬২- এর আরাকান ভূমিকম্পটি ঘটেছিলো ২ এপ্রিল স্থানীয় সময় বিকাল ৫টায় চট্টগ্রামের(বাংলাদেশ) উপকূল এলাকা থেকে আরাকান (বার্মfর) পর্যন্ত। মোমেন্ট মেগনেটিউড স্কেলে এটির মাত্রা ছিল আনুমানিক ৮.৮ এবং মার্কা্ল্লি ইনটেনসিটি স্কেলে এটির তীব্রতা ছিল XI(সর্বাধিক দূরবর্তী)। এটি বঙ্গবসাগরে সুনামির সূত্রপাত ঘটায় যার ফলে অন্তত ২০০ জনের প্রানহানি ঘটে। ভূমিকম্পটি শুরু থেকে শেষ পর্যন্ত প্রধান অঞ্চলগুলোর সাথে যাক্ত ছিল। এটি ঢাকার পূর্বাঞ্চল (পুরাতন ব্রহ্মপুত্র নদ) থেকে যমুনা নদী দিয়ে ১৫০ কিলোমিটার (৯৩ মাইল) পশ্চিমে ব্রহ্মপুত্র নদ ীর পরিবর্তনের কারণ।
গঠনাত্মক বিন্যাস
বাংলাদেশের পূর্বাঞ্চল এবং বার্মার দক্ষিণ-পশ্চিমাঞ্চলটি ভারত এবং ইউরেশিয়ার মধ্যকার সীমানা বরাবর অবস্থিত। এই আকৃতির বিকৃতি মাত্রা থ্রাস্ট টেকটোনিক্সের জোনে বিভক্ত (গণ্ডির সেই অংশটি সীমানার সাথে সামঞ্জস্য বজায় রাখে) এবং স্ট্রাইক-স্লিপ টেকটোনিকস (ভারতীয় প্লেটের উত্তরমুখী গতিবিধির সাথে সামঞ্জস্য রেখে) সীমানার সাথে পৃথক হয়। একটি র্নিভূল স্ট্রাইক-স্লিপ সীমানা যা ভূখন্ডে সমান্তরাল আঘাত এনে পশ্চিম বার্মার খাড়াই ধরে চলে, যেটি উত্তরে ইন্দো-বার্মিজ ওয়েজ পোল্ড দ্বারা প্রতিস্থাপিত হয় এবং সীমানার পশ্চিম প্রান্তের বাঝ ও জোরাল বলয়, প্রধান ডেক্সট্রাল (ডান-পার্শ্বীয়) স্ট্রাইক-স্লিপ ফল্ট, বিশেষত আরও পূর্ব দিকের কাবাও ফল্ট এবং সাগিং ফল্ট।
ভূমিকম্প
ভূমিকম্পটি চট্টগ্রামে প্রায় চার মিনিট স্থায়ী ছিল। ভূমিকম্পের কেন্দ্রটি ভালভাবে পরিমিত নয় তবে খুব সম্ভবত চট্টগ্রামের কাছাকাছি থেকে আরাকান উপকূলিয় অঞ্চলগুলোতে আগাত হানে। এটির বিচ্ছিন্নতার পরিমাণ অনিশ্চিত কিন্তু এটি প্লেট ইন্টারফেস বরাবর ৭০০ কিলোমিটারের বেশি হতে পারে। এটি চট্টগ্রামের আশেপাশ ও  উত্তরে এলাকাগুলো এবং উত্থানের মাত্রার উপর ভিত্তি করেছিল, যা ফর্ম দ্বীপ থেকে রামরি দ্বীপ পর্যন্ত বার্মার উপকূলে রেকর্ড করা হয়েছিল। ১০ মিটার অনুমানিত বাস্তুচ্যুতস্থান এবং ৭০০ কিলোমিটার বিস্তার এটিকে মোমেন্ট মেগনেটিউড স্কেলে ৮.৮ মাত্রা দেয়। অন্যান্য কর্মীরা উল্লেখ করেছেন যে অপগমন (যা এটি ছড়িয়ে পড়ার কারণে হতে পারে) বা অধিগমন (যা স্পষ্টভাবে ১৭৬২ এর ভূমিকম্পের সাথে সংযুক্ত নয়) কোনটিই এই ঘটনা পরিমাপের জন্য যুক্তিসঙ্গত তথ্য সরবরাহ করে না  এবং তারা এটিকে ৭-৮ মাত্রার ভূমিকম্প হিসাবে বিবেচনা করতে পছন্দ করেন।